Tre Soli Tre grappa on destilleeritud 2003. aastal ja valmistatud on see Barolo veini jaoks kasutatud Nebbiolo viinamarjade "marc"'ist ehk pressimisjääkidest. Viinamarjad on pärit La Morra ja Monteforte d'Alba asulate ümbruse viinamarjaväljadelt. Marc'i destilleerimiseks kasutatakse katkematut meetodit ja see toimub väikestes vasest destilleerimisahjudes. Pärast noore  destillaadi saamist pannakse see 225 liitri suurustesse tammevaatidesse laagerduma, tammevaatides laagerdub destillaat 8 aastat. Värvuselt on grappa merevaigu värvi, aroom on väga avar ja meeliülendav, väga omanäoline, isuäratav kombinatsioon, kus segunevad küpsed puuviljad, mustsõstar, aprikoos, kirss, kakao ja vanilje. Maitse on meeldivalt elegantne ja kajastuvad aroomis esinenud maitsenüansid. Kangus 44% kraadi, kogutoodang umbes 15000 pudelit.